Hugh Grant

**Hugh John Mungo Grant** ( * 9. september 1960, Londýn, Spojené kráľovstvo) je anglický herec a filmový producent. 

## Životopis
Vyštudoval angličtinu na univerzite v Oxforde. Postgraduálne začal študovať dejiny umenia, štúdium kvôli začínajúcej hereckej kariére nedokončil.
      
Vo filme debutoval v roku 1982 v snímke *Privileged *. V nasledujúcich rokoch hral v niekoľkých televíznych filmoch a seriáloch. Filmový prielom nastal v roku 1993, kedy získal hlavnú úlohu vo filme *[[Súmrak dňa (film)|Súmrak dňa]]*. Výrazne na seba upozornil o rok neskôr v komédii Štyri svadby a jeden pohreb kde stvárnil plachého starého mládenca Charlesa. Táto úloha mu vyniesla Zlatý glóbus, čo ho zaradilo medzi filmové hviezdy. Charakterovo podobnú postavu si zahral i vo filmoch *[[Rozum a cit (film)|Rozum a cit]]* (1995), *[[Dvaja v tom]]* (1995), Notting Hill (1999) a Láska nebeská (2003). Zápornejšiu úlohu mal v *[[Denník Bridget Jonesovej|Denníku Bridget Jonesovej]]* (2001) a v jeho pokračovaní *[[Bridget Jonesová: S rozumom v koncoch]]* (2004). Jednou z posledných filmových úloh je postava moderátora Martina Tweeda v paródii na americkú reality show *[[Hľadá sa superstar]]* (2006).

## Ocenenia
Grant získal ceny Zlatý glóbus, BAFTA a Čestného Césara. Jeho filmy zarobili viac než 2,4 miliardy dolárov.  

## Filmografia
* 1985: *The Last Place on Earth* (TVS)
* 1987: *Biele zlo* (*White Mischief*)
* 1987: *Maurice*
* 1988: *La Nuit Bengali*
* 1988: *The Lair of the White Worm*
* 1989: *Till We Meet Again* (TV) 
* 1989: *Dáma a zbojník* (*The Lady and the Highwayman*)
* 1990: *Crossing the Line* (TV) 
* 1991: *Impromptu*
* 1991: *The Trials of Oz* (TV)
* 1991: *Our Sons* (TV)
* 1992: *Horký mesiac* (*Bitter Moon*)
* 1993: *Súmrak dňa* (*The Remains of the Day*)
* 1993: *Train to Hell*
* 1994: *Sirens*
* 1994: *The Changeling* (TV)
* 1994: *Štyri svadby a jeden pohreb* (*Four Weddings and a Funeral*)
* 1994-1997: *The Tonight Show with Jay Leno* (TVS)
* 1995: *The Englishman Who Went Up a Hill But Came Down a Mountain*
* 1995: *An Awfully Big Adventure*
* 1995: *Rozum a cit* (*Sense and Sensibility*)
* 1995: *Restauration*
* 1995: *Dvaja v tom* (*Nine Months*)
* 1996: *Smrtiaca liečba* (*Extreme Measures*)
* 1999: Notting Hill
* 1999: *Mickeyho modré oči* (*Mickey Blue Eyes*)
* 2000: *Darebáčkovia* (*Small Time Crooks*)
* 2001: *Denník Bridget Jonesovej* (*Bridget Jones's Diary*)
* 2002: *Ako na vec* (*About a Boy*)
* 2002: *Dva týždne na zaľúbenie* ('Two Weeks Notice*)
* 2003: [[Láska nebeská]] (*Love Actually*)
* 2004: *Bridget Jonesová: S rozumom v koncoch* (*Bridget Jones: The Edge of Reason*)
* 2005-2006: *20 to 1* (TVS)
* 2006: *Hľadá sa superstar* (*American Dreamz*)
* 2007: *Hudba a text* (*Music and Lyrics*)
* 2008: *Oscar, que empiece el espectáculo*
* 2008: *Entertainment Tonight* (TVS)
* 2009: *Morganovci* (*Did You Hear About the Morgans?'')

## Externé odkazy
*Hugh Grant na IMDB
* 

Kategória:Anglickí filmoví herci
Kategória:Anglickí televízni herci
Kategória:Britskí filmoví producenti
Kategória:Držitelia Čestného Césara
Kategória:Držitelia ceny Zlatý glóbus
Kategória:Držitelia ceny BAFTA za najlepšieho herca v hlavnej úlohe
Kategória:Absolventi Oxfordskej univerzity
Kategória:Osobnosti z Londýna
Kategória:Rozprávači audiokníh